b"\n_START_ARTICLE_\nJoan Antoni Poch i Goicoetxea\n_START_SECTION_\nBiografia\n_START_PARAGRAPH_\n\xc3\x89s llicenciat en filologia catalana de la Universitat Aut\xc3\xb2noma de Barcelona el 1981. Ha estat catedr\xc3\xa0tic, cap d'estudis i director (2004-2012) de l'Institut Ramon Muntaner de Figueres. Com a dibuixant es reconeix la influ\xc3\xa8ncia de la seva mare, la catedr\xc3\xa0tica de dibuix de l'Institut Vicens Vives de Girona, Maria Llu\xc3\xafsa Goicoechea. Des del 1980 ha publicat di\xc3\xa0riament \xc2\xabLa punxa d'en JAP\xc2\xbb a El Punt Avui. Es tracta d'un acudit d'una sola vinyeta, de car\xc3\xa0cter sat\xc3\xadric, c\xc3\xb2mic o did\xc3\xa0ctic, que \xc3\xa9s tingut sovint per una veritable editorial del diari. Ha estat il\xc2\xb7lustrador d'una quarantena d'obres de literatura juvenil, sobretot de les escrites per Maria \xc3\x80ngels Gardella i Quer, la seva muller._NEWLINE_JAP tamb\xc3\xa9 ha col\xc2\xb7laborat en moltes altres iniciatives relacionades amb l'humor gr\xc3\xa0fic. Autor tamb\xc3\xa9 de dos \xc3\xa0lbums del personatge El Puntet al setmanari Pres\xc3\xa8ncia, els seus acudits han estat recollits a diversos llibres antol\xc3\xb2gics, com ara Tretze anys i un dia, Quina por, etc. Premiat amb l'\xc3\x80ngel de Girona, la seva obra ha estat excusa per fer diverses exposicions._NEWLINE_JAP va publicar en el diari El Punt Avui un acudit sobre l'accident del tren Alvia a Gal\xc3\xadcia on van morir 78 persones on relacionava el cas amb la marca Espanya. L'acudit va ser molt criticat per la seva falta de sensibilitat i oportunisme pol\xc3\xadtic i va ser r\xc3\xa0pidament retirat pel diari. En 2012 va ser un dels professionals de la cultura que va donar suport a l'Assemblea Nacional Catalana._NEWLINE_El juny de 2018 es jubila despr\xc3\xa9s de 40 anys de ninotaire al llavors El Punt."